
Valsts darba inspekcijas integrētās informācijas sistēmas noteikumi
Izdoti saskaņā ar Valsts darba inspekcijas likuma 12. panta ceturto daļu un Valsts informācijas sistēmu likuma 5. panta 1.2 punktu
I. Vispārīgie jautājumi
· 1. Noteikumi nosaka Valsts darba inspekcijas integrētās informācijas sistēmas (turpmāk – informācijas sistēma) pārzini, informācijas sistēmā iekļaujamās informācijas apjomu un tās apstrādes kārtību, kā arī nosacījumus piekļuves nodrošināšanai informācijas sistēmā iekļautajai informācijai.
· 2. Informācijas sistēma ir valsts informācijas sistēma, kuras pārzinis ir Valsts darba inspekcija (turpmāk – inspekcija).
· 3. Attīstot informācijas sistēmu, inspekcija tajā ievada datus, kas noteikti darba tiesisko attiecību un darba aizsardzības jomas uzraudzību un kontroli regulējošajos normatīvajos aktos, un uztur elektronisko vidi, kas nepieciešama inspekcijas uzdevumu izpildes informatīvajam atbalstam:
· 3.1. Valsts darba inspekcijas likumā inspekcijai noteiktās funkcijas un uzdevumu izpildei:
· 3.1.1. darba tiesisko attiecību un darba aizsardzības jomas normatīvo aktu prasību ievērošanas uzraudzībai un kontrolei;
· 3.1.2. administratīvā procesa lietvedībai darba tiesisko attiecību un darba aizsardzības jomā;
· 3.1.3. nelaimes gadījumu darbā izmeklēšanai un vienotai reģistrācijai;
· 3.1.4. arodslimību izmeklēšanai;
· 3.2. informācijas sniegšanai valsts pārvaldes iestādēm, tiesībaizsardzības iestādēm un tiesām tām noteikto funkciju un uzdevumu izpildei;
· 3.3. statistikas pārskatu sagatavošanai;
· 3.4. veikto darbību uzskaitei un administrēšanai;
· 3.5. izsniedzamo un inspekcijas arhīvā uzglabājamo dokumentu sagatavošanai un izdrukai no informācijas sistēmas.
· 4. Informācijas sistēmā iekļauto datu apriti nodrošina ar valsts informācijas sistēmu savietotāja palīdzību vai izmantojot tiešo saskarni ar citām valsts informācijas sistēmām.
II. Informācijas sistēmā iekļaujamie dati un to apjoms
· 5. Informācijas sistēmā iekļauj datus par:
· 5.1. iesniegumiem, kuros ietvertas ziņas par iespējamiem inspekcijas kompetencē esošiem pārkāpumiem;
· 5.2. inspekcijas amatpersonu veiktajām pārbaudēm un pārbaužu rezultātā izdotajiem dokumentiem;
· 5.3. inspekcijas atklātajām personām, kuras ir nodarbinātas, nenoslēdzot rakstveida darba līgumu vai nepaziņojot par darba ņēmēja statusa iegūšanu (turpmāk – nereģistrēti nodarbinātas personas);
· 5.4. nelaimes gadījumiem darbā;
· 5.5. darba vietu higiēniskajiem raksturojumiem un to pieprasījumiem;
· 5.6. pirmreizēji apstiprinātajiem arodslimniekiem;
· 5.7. bērnu nodarbināšanas atļauju pieprasījumu izskatīšanu;
· 5.8. inspekcijas izdotajiem administratīvajiem aktiem;
· 5.9. lēmumiem par administratīvā soda piemērošanu;
· 5.10. pārbaužu gada plānu sastādīšanu un to izpildes kontroli;
· 5.11. sniegtajām konsultācijām.
· 6. Lai nodrošinātu darba tiesisko attiecību un darba aizsardzības jomas normatīvajos aktos noteikto prasību ievērošanas uzraudzību un kontroli, informācijas sistēmā uzkrāj šādus datus par iesniegumiem, kuros ietvertas ziņas par iespējamiem inspekcijas kompetencē esošiem pārkāpumiem:
· 6.1. dokuments un vispārējā informācija par to – pievienotās datnes dokumenta identifikators, reģistrācijas numurs, reģistrācijas datums, dokumenta veida nosaukums, atbildes termiņš (ja attiecināms), informācija par uzdevuma izpildītāju (nodarbinātā vārds, uzvārds, struktūrvienība un amats), norāde par iesniedzēja veidu (fiziska persona, juridiska persona, ārzemnieks);
· 6.2. ziņas par iesnieguma iesniedzēju:
· 6.2.1. ja iesniedzējs ir fiziska persona, – vārds, uzvārds, personas kods un kontaktinformācija (tālrunis, elektroniskā pasta adrese, adrese);
· 6.2.2. ja iesniedzējs ir juridiska persona, – nosaukums, reģistrācijas numurs un kontaktinformācija (tālrunis, elektroniskā pasta adrese, adrese);
· 6.2.3. ja iesniedzēja identitāte nav zināma vai iesniegums nav parakstīts, – kontaktinformācija, kas norādīta iesniegumā (tālrunis, elektroniskā pasta adrese, adrese);
· 6.3. ziņas par iesnieguma subjektu (darba devēju, kompetento institūciju vai kompetento speciālistu darba aizsardzības jautājumos):
· 6.3.1. ja iesnieguma subjekts ir fiziska persona:
· 6.3.1.1. vārds un uzvārds;
· 6.3.1.2. personas kods;
· 6.3.1.3. deklarētās, reģistrētās vai personas norādītās dzīvesvietas adrese un papildu adrese;
· 6.3.1.4. ziņas par personas miršanu (miršanas fakts);
· 6.3.2. ja iesnieguma subjekts ir juridiska persona:
· 6.3.2.1. nosaukums;
· 6.3.2.2. reģistrācijas numurs un datums;
· 6.3.2.3. juridiskā adrese;
· 6.3.2.4. statuss (aktīvs vai izslēgts no reģistra);
· 6.3.2.5. darbības veids un joma atbilstoši Saimniecisko darbību statistiskajai klasifikācijai Eiropas Kopienā (turpmāk – NACE klasifikācija);
· 6.3.2.6. ziņas par darbības apturēšanu un darbības liegumiem;
· 6.3.2.7. filiāles;
· 6.3.2.8. amatpersonu saraksts;
· 6.3.2.9. pārstāvju saraksts, ja juridiskā persona ir ārvalsts komersants vai organizācija;
· 6.3.2.10. prokūristu un prokūru saraksts;
· 6.3.2.11. nodarbināto skaits;
· 6.3.3. ja iesnieguma subjekts ir publiskas personas iestāde:
· 6.3.3.1. nosaukums;
· 6.3.3.2. adrese;
· 6.3.3.3. ziņas par iestādes vadītāju un amatpersonu, kas īsteno iestādes vispārējo administratīvo vadību;
· 6.3.3.4. kontaktinformācija (tālrunis, elektroniskā pasta adrese, adrese);
· 6.3.3.5. reģistrācijas numurs;
· 6.3.4. ja iesnieguma subjekts ir publiskas personas iestāde, kas atrodas citas publiskas personas iestādes padotībā, vai uzņēmuma struktūrvienība:
· 6.3.4.1. nodokļu maksātāja reģistrācijas kods;
· 6.3.4.2. izslēgšanas datums no nodokļu maksātāja reģistra;
· 6.3.4.3. nosaukums;
· 6.3.4.4. adrese;
· 6.3.4.5. adreses kods atbilstoši Administratīvo teritoriju un teritoriālā iedalījuma vienību klasifikatoram;
· 6.3.4.6. reģistrācijas datums;
· 6.4. ziņas papildus šo noteikumu 6.3. apakšpunktā minētajai informācijai, ciktāl tās attiecas uz konkrēto subjektu:
· 6.4.1. komercdarbības vai saimnieciskās darbības forma;
· 6.4.2. valsts adrešu reģistra adresācijas objekta kods;
· 6.4.3. adreses kods atbilstoši Administratīvo teritoriju un teritoriālā iedalījuma vienību klasifikatoram;
· 6.4.4. paraksttiesīgās personas vārds, uzvārds un personas kods;
· 6.4.5. informācija par struktūrvienībām.
· 7. Lai nodrošinātu darba tiesisko attiecību un darba aizsardzības jomas normatīvajos aktos noteikto prasību ievērošanas uzraudzību un kontroli, informācijas sistēmā uzkrāj šādus datus par inspekcijas amatpersonu veiktajām pārbaudēm un pārbaužu rezultātā izdotajiem dokumentiem:
· 7.1. ziņas par inspekcijas amatpersonu, kura veikusi pārbaudi, – vārds, uzvārds, struktūrvienība un amats;
· 7.2. ziņas par inspekcijas amatpersonu, kura piedalījusies pārbaudē, – vārds, uzvārds, struktūrvienība un amats;
· 7.3. pārbaudes vietas adrese;
· 7.4. ziņas par pārbaudīto subjektu (darba devēju, kompetento institūciju vai kompetento speciālistu darba aizsardzības jautājumos):
· 7.4.1. ja pārbaudītais subjekts ir fiziska persona:
· 7.4.1.1. vārds un uzvārds;
· 7.4.1.2. personas kods;
· 7.4.1.3. kontaktinformācija (tālrunis, elektroniskā pasta adrese, adrese);
· 7.4.1.4. faktiskais saimnieciskās darbības veids saskaņā ar NACE klasifikāciju atbilstoši pārbaudē iegūtajai informācijai;
· 7.4.2. ja pārbaudītais subjekts ir juridiska persona:
· 7.4.2.1. nosaukums;
· 7.4.2.2. reģistrācijas numurs;
· 7.4.2.3. kontaktinformācija (tālrunis, elektroniskā pasta adrese, adrese);
· 7.4.2.4. juridiskā adrese;
· 7.4.2.5. administrācijas faktiskā adrese;
· 7.4.2.6. reģistrētais saimnieciskās darbības veids atbilstoši NACE klasifikācijai;
· 7.4.2.7. faktiskais saimnieciskās darbības veids saskaņā ar NACE klasifikāciju atbilstoši pārbaudē iegūtajai informācijai;
· 7.4.2.8. nodarbināto skaits;
· 7.4.2.9. ziņas par uzticības personu, kura pārstāv nodarbināto intereses darba aizsardzībā, – vārds, uzvārds un kontaktinformācija (tālrunis, elektroniskā pasta adrese, adrese);
· 7.5. informācija par pārbaudē konstatētajiem pārkāpumiem un veiktajām darbībām;
· 7.6. informācija par iespējamiem pārkāpumiem, kas norādīti iesniegumā;
· 7.7. informācija par pārbaudes rezultātā izdotajiem dokumentiem.
· 8. Lai nodrošinātu darba tiesisko attiecību un darba aizsardzības jomas normatīvajos aktos noteikto prasību ievērošanas uzraudzību un kontroli, informācijas sistēmā uzkrāj šādus datus par nereģistrēti nodarbinātām personām:
· 8.1. vārds un uzvārds;
· 8.2. personas kods;
· 8.3. informācija par to, vai nereģistrētās nodarbinātības atklāšanas laikā ir bijis noslēgts darba līgums;
· 8.4. faktiskās nodarbināšanas sākuma datums;
· 8.5. ziņas par pārbaudi, kurā atklāta nereģistrēti nodarbinātā persona, – numurs un datums;
· 8.6. norāde, vai par nereģistrēti nodarbināto personu mēnesi pēc soda piemērošanas Valsts ieņēmumu dienestam ir ticis paziņots, ka tā ir nodarbināta.
· 9. Lai nodrošinātu nelaimes gadījumu darbā izmeklēšanu un vienotu reģistrāciju, informācijas sistēmā uzkrāj šādus datus par nelaimes gadījumiem darbā:
· 9.1. ziņas par aktu par nelaimes gadījumu darbā:
· 9.1.1. reģistrācijas numurs;
· 9.1.2. sastādīšanas un reģistrācijas datums;
· 9.1.3. inspekcijas amatpersonas, kura reģistrējusi aktu, vārds, uzvārds, personas kods, struktūrvienība un reģions;
· 9.2. ziņas par nelaimes gadījumu darbā:
· 9.2.1. datums un laiks;
· 9.2.2. notikuma adrese un adreses kods atbilstoši Administratīvo teritoriju un teritoriālā iedalījuma vienību klasifikatoram;
· 9.2.3. izmeklēšanas uzsākšanas datums;
· 9.2.4. ziņas par izmeklēšanas komisijas locekļiem – vārds, uzvārds, amats un darbavieta;
· 9.2.5. to cietušā veselības traucējumu smaguma pakāpe, kuri radušies nelaimes gadījuma rezultātā, cietusī ķermeņa daļa un tās kods, kā arī veselības traucējumu veids un to kods;
· 9.3. ziņas par to, vai nelaimes gadījums darbā ir:
· 9.3.1. darba vides faktoru iedarbības rezultāts;
· 9.3.2. noticis ārvalstī;
· 9.3.3. izmeklēts atkārtoti;
· 9.3.4. noticis ar vairākiem cietušajiem;
· 9.3.5. ticis slēpts;
· 9.4. ziņas par to, vai:
· 9.4.1. izmeklēšanu veicis darba devējs vai inspekcija;
· 9.4.2. akts par nelaimes gadījumu darbā atdots atpakaļ darba devējam atkārtotai izmeklēšanai;
· 9.4.3. Valsts policija ir uzsākusi kriminālprocesu;
· 9.4.4. cietušais ir nosūtītais darbinieks;
· 9.4.5. ir veikta tiesu medicīniskā ekspertīze;
· 9.5. ziņas par cietušās personas darba devēju:
· 9.5.1. veids (juridiska vai fiziska persona);
· 9.5.2. nosaukums, ja darba devējs ir juridiska persona;
· 9.5.3. vārds un uzvārds, ja darba devējs ir fiziska persona;
· 9.5.4. reģistrācijas numurs, ja darba devējs ir juridiska persona;
· 9.5.5. nodokļu maksātāja numurs, ja attiecināms;
· 9.5.6. personas kods, ja darba devējs ir fiziska persona;
· 9.5.7. adrese:
· 9.5.7.1. juridiskās personas juridiskā adrese;
· 9.5.7.2. fiziskās personas deklarētās, reģistrētās vai personas norādītās dzīvesvietas adrese un papildu adrese;
· 9.5.7.3. saimnieciskās darbības veikšanas adrese;
· 9.5.8. nodarbināto skaits;
· 9.5.9. pārstāvja vārds un uzvārds;
· 9.5.10. reģistrētais saimnieciskās darbības veids atbilstoši NACE klasifikācijai;
· 9.5.11. faktiskais saimnieciskās darbības veids atbilstoši NACE klasifikācijai;
· 9.5.12. informācija par to, vai cietušā darba devējs un darba devējs, pie kura noticis nelaimes gadījums darbā, ir viena persona;
· 9.6. ziņas par darba devēju, pie kura noticis nelaimes gadījums darbā, ja tas nav cietušās personas darba devējs:
· 9.6.1. šo noteikumu 9.5.1., 9.5.2., 9.5.3., 9.5.4., 9.5.5., 9.5.6., 9.5.7., 9.5.8., 9.5.9., 9.5.10. un 9.5.11. apakšpunktā minētie dati;
· 9.6.2. ziņas par to, ka nav veikta darbība tā darba devēja labā, pie kura notika nelaimes gadījums darbā;
· 9.7. ziņas par cietušo personu:
· 9.7.1. vārds un uzvārds;
· 9.7.2. personas kods;
· 9.7.3. ziņas par to, vai cietušais ir ārzemnieks;
· 9.7.4. dzimšanas datums;
· 9.7.5. vecums pilnos gados;
· 9.7.6. deklarētās, reģistrētās vai personas norādītās dzīvesvietas adrese un papildu adrese;
· 9.7.7. valstspiederība un tās veids;
· 9.7.8. nodarbinātības statuss un tā kods;
· 9.7.9. darba attiecību veids;
· 9.7.10. līguma numurs un noslēgšanas datums;
· 9.7.11. profesija, kurā persona pieņemta darbā, atbilstoši profesiju klasifikatoram;
· 9.7.12. profesija, kurā gūta trauma, atbilstoši profesiju klasifikatoram;
· 9.7.13. darba stāžs pilnos gados;
· 9.8. ziņas par traumas gūšanas apstākļiem:
· 9.8.1. darbstacija;
· 9.8.2. darba vide;
· 9.8.3. darba process;
· 9.8.4. konkrētās fiziskās darbības priekšmets;
· 9.8.5. novirzes priekšmets;
· 9.8.6. ziņas par to, vai ir veikta:
· 9.8.6.1. alkohola satura asinīs pārbaude, un konstatētā alkohola ietekme;
· 9.8.6.2. narkotisko un psihotropo vielu ietekmes pārbaude un vai ir konstatēta minēto vielu ietekme;
· 9.9. ziņas par to, vai cietušajam ir:
· 9.9.1. veikta ievadapmācība (norāda ievadapmācības datumu);
· 9.9.2. veikta instruktāža darba vietā (norāda instruktāžas datumu);
· 9.9.3. profesionālās sagatavotības dokuments (norāda minētā dokumenta nosaukumu, datumu un izdevēju);
· 9.9.4. veikta obligātā veselības pārbaude (norāda obligātās veselības pārbaudes datumu);
· 9.9.5. darba vietā novērtēti darba vides riski (norāda novērtēšanas datumu un izdarītos papildinājumus);
· 9.10. ziņas par nelaimes gadījuma darbā apstākļiem:
· 9.10.1. apstākļu apraksts;
· 9.10.2. traumējošie faktori un to paskaidrojumi;
· 9.10.3. priekšmets, kas saistīts ar ievainojuma veidu;
· 9.10.4. nelaimes gadījuma cēloņi un to paskaidrojumi;
· 9.10.5. atbildīgais par nelaimes gadījuma darbā cēloņiem;
· 9.11. ziņas par nelaimes gadījuma darbā sekām:
· 9.11.1. darbnespējas ilgums dienās:
· 9.11.1.1. darbnespējas lapa A;
· 9.11.1.2. darbnespējas lapa B;
· 9.11.1.3. kopā;
· 9.11.2. izmaksātā slimības nauda, pamatojoties uz darbnespējas lapu A;
· 9.11.3. zaudējumi, kas radušies sabojāto ražošanas līdzekļu dēļ;
· 9.11.4. sagrauto ēku un būvju vērtība;
· 9.11.5. citi zaudējumi un to apraksts;
· 9.12. papildu ziņas par nelaimes gadījumu darbā. 
· 10. Lai nodrošinātu arodslimību izmeklēšanu, informācijas sistēmā uzkrāj šādus datus par darba vietu higiēnisko raksturojumu pieprasījumiem:
· 10.1. pieprasītāja nosaukums vai vārds un uzvārds;
· 10.2. reģistrācijas numurs vai personas kods;
· 10.3. saņemšanas datums;
· 10.4. informācija par arodslimnieku:
· 10.4.1. vārds un uzvārds;
· 10.4.2. personas kods;
· 10.4.3. deklarētās, reģistrētās vai personas norādītās dzīvesvietas adrese;
· 10.4.4. tālrunis;
· 10.4.5. diagnoze;
· 10.4.6. papildu piezīmes par iespējamo arodslimību un diagnozi;
· 10.4.7. kopējais darba stāžs gados;
· 10.4.8. kopējais darba stāžs kaitīgo faktoru ietekmē gados;
· 10.4.9. kaitīgie faktori un darba stāžs to ietekmē pēc anamnēzes datiem;
· 10.5. ziņas par darba devēju:
· 10.5.1. veids (juridiska vai fiziska persona);
· 10.5.2. nosaukums, ja darba devējs ir juridiska persona;
· 10.5.3. vārds un uzvārds, ja darba devējs ir fiziska persona;
· 10.5.4. reģistrācijas numurs, ja darba devējs ir juridiska persona;
· 10.5.5. nodokļu maksātāja numurs, ja attiecināms;
· 10.5.6. personas kods, ja darba devējs ir fiziska persona;
· 10.5.7. adrese:
· 10.5.7.1. juridiskās personas juridiskā adrese;
· 10.5.7.2. fiziskās personas deklarētās, reģistrētās vai personas norādītās dzīvesvietas adrese;
· 10.5.8. struktūrvienības nosaukums un adrese, ja attiecināms;
· 10.5.9. informācija par to, vai arodslimnieks turpina strādāt pie darba devēja;
· 10.5.10. darba stāžs gados un datums, līdz kuram arodslimnieks nodarbināts pie darba devēja;
· 10.5.11. amati, kuros arodslimnieks strādājis pie darba devēja.
· 11. Lai nodrošinātu arodslimību izmeklēšanu, informācijas sistēmā uzkrāj šādus datus par darba vietu higiēniskajiem raksturojumiem:
· 11.1. inspekcijas amatpersonas vārds, uzvārds un amats;
· 11.2. numurs un sastādīšanas datums;
· 11.3. kaitīgais darba vides faktors, tā kods, pielietojuma kategorija un citas pielietojuma kategorijas precizējums;
· 11.4. ziņas par personu, kuras darba vietā veikta pārbaude:
· 11.4.1. vārds un uzvārds;
· 11.4.2. personas kods;
· 11.4.3. dzimšanas datums;
· 11.4.4. vecums pilnos gados;
· 11.4.5. dzimums;
· 11.4.6. profesija atbilstoši profesiju klasifikatoram;
· 11.4.7. kopējais darba stāžs gados;
· 11.4.8. darba stāžs gados un mēnešos kaitīgā faktora ietekmē;
· 11.4.9. pašreizējā nodarbošanās;
· 11.5. informācija par to, ka personai piešķirts arodslimnieka statuss, neveicot darba vietas higiēniskā raksturojuma sagatavošanu;
· 11.6. ziņas par darba devēju:
· 11.6.1. veids (juridiska vai fiziska persona);
· 11.6.2. nosaukums, ja darba devējs ir juridiska persona;
· 11.6.3. vārds un uzvārds, ja darba devējs ir fiziska persona;
· 11.6.4. reģistrācijas numurs, ja darba devējs ir juridiska persona;
· 11.6.5. nodokļu maksātāja numurs, ja attiecināms;
· 11.6.6. personas kods, ja darba devējs ir fiziska persona;
· 11.6.7. adrese:
· 11.6.7.1. juridiskās personas juridiskā adrese;
· 11.6.7.2. fiziskās personas deklarētās, reģistrētās vai norādītās dzīvesvietas adrese;
· 11.6.8. nodarbināto skaits;
· 11.6.9. reģistrētais saimnieciskās darbības veids atbilstoši NACE klasifikācijai;
· 11.6.10. faktiskais saimnieciskās darbības veids atbilstoši NACE klasifikācijai;
· 11.6.11. ceha, iecirkņa un nodaļas nosaukums;
· 11.7. ziņas par profilaktiskajiem pasākumiem:
· 11.7.1. vai ir veikta apmācība darba aizsardzībā;
· 11.7.2. vai ir veikti darba vides faktoru mērījumi;
· 11.7.3. vai ir veikts darba vides risku novērtējums (ja ir veikts, norāda datumu);
· 11.7.4. informācija par izsniegtajiem un lietotajiem individuālajiem aizsardzības līdzekļiem;
· 11.7.5. vai ir veikta obligātā veselības pārbaude.
· 12. Lai nodrošinātu arodslimību izmeklēšanu, informācijas sistēmā uzkrāj šādus datus par pirmreizēji apstiprinātajiem arodslimniekiem:
· 12.1. šo noteikumu 11.1., 11.2. un 11.4. apakšpunktā minētie dati;
· 12.2. ziņas par darba devēju – šo noteikumu 11.6. apakšpunktā minētie dati;
· 12.3. ziņas par arodslimības apstiprinājumu:
· 12.3.1. apstiprināšanas datums;
· 12.3.2. arodslimības reģistrācijas teritorija;
· 12.3.3. pamata izraisītājfaktori:
· 12.3.3.1. arodslimības izraisītājfaktors un tā kods;
· 12.3.3.2. arodslimības grupas klasifikācija un tās kods;
· 12.3.3.3. arodslimība atbilstoši arodslimību sarakstam un tās kods;
· 12.3.3.4. slimības nosaukums un kods;
· 12.3.4. blakus izraisītājfaktori:
· 12.3.4.1. arodslimības izraisītājfaktors un tā kods;
· 12.3.4.2. arodslimības grupas klasifikācija un tās kods;
· 12.3.4.3. arodslimība atbilstoši arodslimību sarakstam un tās kods;
· 12.3.4.4. slimības nosaukums un kods;
· 12.3.5. kopējais darba stāžs pilnos gados darba vides faktora ietekmē;
· 12.3.6. ārstu komisijas arodslimībās norādījumi arodslimniekam;
· 12.3.7. arodslimību izraisījušie faktori.
· 13. Lai nodrošinātu darba tiesisko attiecību un darba aizsardzības jomas normatīvajos aktos noteikto prasību ievērošanas uzraudzību un kontroli, informācijas sistēmā uzkrāj šādus datus par bērnu nodarbināšanas atļauju pieprasījumu izskatīšanu:
· 13.1. ziņas par pieprasījuma veicēju:
· 13.1.1. ja pieprasītājs ir fiziska persona, – vārds, uzvārds, personas kods un kontaktinformācija (tālrunis, elektroniskā pasta adrese, adrese);
· 13.1.2. ja pieprasītājs ir juridiska persona, – nosaukums, reģistrācijas numurs un kontaktinformācija (tālrunis, elektroniskā pasta adrese, adrese);
· 13.2. nodarbināšanas veids, vieta un ilgums;
· 13.3. paredzamais darba un atpūtas laiks;
· 13.4. darba vietas pārbaudē iegūtie rezultāti;
· 13.5. ziņas par nodarbināmo nepilngadīgo bērnu:
· 13.5.1. vārds un uzvārds;
· 13.5.2. personas kods;
· 13.5.3. deklarētās, reģistrētās vai norādītās dzīvesvietas adrese;
· 13.6. ziņas par nodarbināmā nepilngadīgā bērna vecāku vai aizbildni:
· 13.6.1. vārds un uzvārds;
· 13.6.2. personas kods;
· 13.6.3. tālrunis;
· 13.6.4. ziņas par personas miršanu (miršanas fakts);
· 13.7. pieprasījumam pievienotās datnes.
· 14. Lai nodrošinātu administratīvā procesa lietvedību darba tiesisko attiecību un darba aizsardzības jomā, informācijas sistēmā uzkrāj šādus datus par inspekcijas izdotajiem administratīvajiem aktiem:
· 14.1. šo noteikumu 6. un 7. punktā minētie dati;
· 14.2. administratīvā akta numurs un datums;
· 14.3. inspekcijas struktūrvienība, kas izdevusi administratīvo aktu, – nosaukums;
· 14.4. inspekcijas amatpersona, kura izdevusi administratīvo aktu, –  vārds, uzvārds, struktūrvienība un amats;
· 14.5. ziņas par administratīvā akta adresātu:
· 14.5.1. nosaukums, ja adresāts ir juridiska persona;
· 14.5.2. vārds un uzvārds, ja adresāts ir fiziska persona;
· 14.5.3. reģistrācijas numurs, ja adresāts ir juridiska persona;
· 14.5.4. personas kods, ja adresāts ir fiziska persona;
· 14.5.5. adrese:
· 14.5.5.1. juridiskās personas juridiskā adrese;
· 14.5.5.2. deklarētās, reģistrētās vai norādītās dzīvesvietas adrese un papildu adrese, ja adresāts ir fiziska persona;
· 14.5.6. pārstāvis un pārstāvības pamats vai aizstāvis un aizstāvības pamats;
· 14.6. informācija par konstatēto pārkāpumu;
· 14.7. administratīvā akta teksts;
· 14.8. administratīvā akta izdošanas tiesiskais pamatojums;
· 14.9. pienākums veikt kādu darbību vai atturēties no konkrētu darbību veikšanas;
· 14.10. ziņas par administratīvā akta apstrīdēšanu un pārsūdzēšanu:
· 14.10.1. ziņas par iesniedzēju;
· 14.10.2. ziņas par apstrīdēto vai pārsūdzēto administratīvo aktu vai inspekcijas nodarbinātā faktisko rīcību;
· 14.10.3. informācija par apstrīdēšanas vai pārsūdzēšanas statusu un termiņu;
· 14.10.4. ziņas par to, vai nolēmums kļuvis neapstrīdams.
· 15. Lai nodrošinātu statistikas pārskatu sagatavošanu, informācijas sistēmā apstrādā šādus datus:
· 15.1. ziņas par inspekcijas pārbaužu gada plānu sastādīšanu un to izpildes kontroli:
· 15.1.1. kalendāra gadā veicamās pārbaudes, to sadalījums pa pārbaužu veidiem, inspekcijas reģionālajām pārvaldēm un sektoriem, kā arī sadalījums pa nodarbinātajiem atbilstoši definētajai noslodzei;
· 15.1.2. informācija par faktiski izpildīto un neizpildīto pārbaužu skaitu aktuālajā un pagājušajos kalendāra ceturkšņos pārskata gada ietvaros;
· 15.2. ziņas par lēmumiem par administratīvā soda piemērošanu apkopotā un anonimizētā veidā:
· 15.2.1. šo noteikumu 6. un 7. punktā minētie dati;
· 15.2.2. lēmuma numurs Administratīvo pārkāpumu procesa atbalsta sistēmā un pieņemšanas datums;
· 15.2.3. inspekcijas struktūrvienība, kas pieņēmusi lēmumu, – nosaukums;
· 15.2.4. inspekcijas amatpersona, kura pieņēmusi lēmumu, – vārds, uzvārds, struktūrvienība un amats;
· 15.2.5. ziņas par sodāmo subjektu:
· 15.2.5.1. vārds un uzvārds vai nosaukums;
· 15.2.5.2. personas kods vai reģistrācijas numurs;
· 15.2.5.3. adrese vai deklarētās, reģistrētās vai norādītās dzīvesvietas adrese un papildu adrese;
· 15.2.6. informācija par konstatēto pārkāpumu;
· 15.2.7. lēmuma veids, statuss, pieņemšanas un spēkā stāšanās datums;
· 15.2.8. pieņemtais lēmums;
· 15.2.9. piemērotais sods;
· 15.2.10. iestāde, kurā iesniedzama sūdzība par lēmumu administratīvā pārkāpuma lietā;
· 15.2.11. ziņas par lēmuma pārsūdzēšanu:
· 15.2.11.1. ziņas par iesniedzēju;
· 15.2.11.2. informācija par pārsūdzēto lēmumu;
· 15.2.11.3. informācija par pārsūdzības statusu un termiņu;
· 15.2.11.4. informācija par to, vai lēmums kļuvis nepārsūdzams;
· 15.3. ziņas par inspekcijas nodarbinātā sniegtajām konsultācijām:
· 15.3.1. konsultācijas sniedzēja vārds, uzvārds un struktūrvienība;
· 15.3.2. konsultācijas numurs, datums, veids un būtība.
· 16. Lai nodrošinātu veikto darbību uzskaiti un administrēšanu, informācijas sistēmā uzkrāj šādus datus par informācijas sistēmas lietotājiem:
· 16.1. ziņas par inspekcijas lietotājiem:
· 16.1.1. vārds un uzvārds;
· 16.1.2. personas kods;
· 16.1.3. struktūrvienība un amats;
· 16.1.4. pieejas tiesību lomas;
· 16.1.5. piešķirtais lietotājvārds, elektroniskā pasta adrese un tālrunis;
· 16.1.6. informācija par prombūtnēm;
· 16.1.7. piesaistītā pārbaužu slodze, ja attiecināms;
· 16.2. ziņas par ārējiem lietotājiem:
· 16.2.1. interneta protokola adrese un autentifikācijas rekvizīti;
· 16.2.2. piešķirtais lietotājvārds, elektroniskā pasta adrese un tālrunis;
· 16.2.3. pieejas tiesību lomas;
· 16.2.4. lietotāja vārds, uzvārds un personas kods;
· 16.3. informācijas sistēmas pieejas žurnalēšanas dati, tai skaitā interneta protokola adrese, no kuras lietotājs ir pieslēdzies informācijas sistēmai.
III. Informācijas sistēmā iekļauto datu apstrādes kārtība 
· 17. Informācijas apmaiņa starp inspekciju un citām personām notiek, ievērojot normatīvos aktus par informācijas atklātību un fizisko personu datu aizsardzību, vienā no šādiem veidiem:
· 17.1. elektroniski tiešsaistes režīmā atbilstoši savstarpēji noslēgtajiem līgumiem;
· 17.2. atbilstoši informācijas pieprasījuma veidam vai savstarpēji noslēgtajiem līgumiem;
· 17.3. elektroniski, izmantojot speciālo tiešsaistes formu vienotajā valsts un pašvaldību pakalpojumu portālā (turpmāk – portāls) vai izmantojot saiti inspekcijas tīmekļvietnē;
· 17.4. izmantojot valsts informācijas sistēmu savietotāja standartizētu informācijas un tehnoloģiju koplietošanas infrastruktūru.
· 18. Izmantojot speciālo tiešsaistes formu, personas autentifikācijai izmanto portālā pieejamos autentifikācijas līdzekļus.
· 19. Inspekcijas amatpersonai, veicot vai gatavojoties veikt pārbaudi un izvērtējot situāciju, ir tiesības informācijas sistēmā pieprasīt un apstrādāt šādu informāciju par pārbaudes subjektu (darba devēju):
· 19.1. nodarbināto personu saraksts, to darba ienākumi un nostrādāto stundu skaits norādītajā mēnesī;
· 19.2. datums, kad saņemtas ziņas par to, ka nodarbinātais ir pieņemts darbā, un ziņas par izmaiņām nodarbinātās personas statusā.
· 20. Inspekcijas amatpersonai, veicot vai gatavojoties veikt pārbaudi un izvērtējot situāciju, ir tiesības informācijas sistēmā pieprasīt un apstrādāt šādu informāciju par fizisko personu:
· 20.1. ziņas par darba attiecību uzsākšanu un to izmaiņām, kā arī ziņas par personas statusu reģistrētajās darbavietās norādītajā periodā;
· 20.2. fiziskās personas, kura reģistrēta kā saimnieciskās darbības veicējs, saimnieciskās darbības reģistrācijas un tās beigu datums, saimnieciskās darbības veids atbilstoši NACE klasifikācijai, galvenā darbības veikšanas adrese un informācija par aktuālajām struktūrvienībām;
· 20.3. ja ir aizdomas par nereģistrētu nodarbinātību, kurā iesaistīti radinieki:
· 20.3.1. personas nepilngadīgā bērna vārds, uzvārds un personas kods un ziņas par personas miršanu (miršanas fakts);
· 20.3.2. personas aktuālā laulībā laulātās personas vārds, uzvārds un personas kods un ziņas par personas miršanu (miršanas fakts);
· 20.3.3. personas vecāku vārds, uzvārds un personas kods un ziņas par personas miršanu (miršanas fakts).
· 21. Informācijas sistēmā iekļaujamos datus iegūst no:
· 21.1. Pilsonības un migrācijas lietu pārvaldes pārziņā esošās valsts informācijas sistēmas "Fizisko personu reģistrs" – šo noteikumu 6.3.1.1., 6.3.1.2., 6.3.1.3., 6.3.1.4., 7.4.1.1., 7.4.1.2., 8.1., 8.2., 9.5.3., 9.5.6., 9.5.7.2., 9.7.1., 9.7.2., 9.7.4., 9.7.6., 10.4.1., 10.4.2., 10.4.3., 10.5.3., 10.5.6., 10.5.7.2., 11.4.1., 11.4.2., 11.4.3., 11.4.5., 11.6.3., 11.6.6., 11.6.7.2., 13.5., 13.6.1., 13.6.2., 13.6.4., 14.5.2., 14.5.4., 14.5.5.2. un 20.3. apakšpunktā minētos datus;
· 21.2. Valsts ieņēmumu dienesta – šo noteikumu 6.3.2.5., 6.3.2.7., 6.3.2.11., 6.3.4., 6.4., 7.4.2.6., 7.4.2.8., 8.6., 9.5.5., 9.5.7.3., 9.5.8., 9.5.10., 10.5.5., 10.5.8., 11.6.5., 11.6.8., 11.6.9., 20.1. un 20.2. apakšpunktā un 19. punktā minētos datus;
· 21.3. Uzņēmumu reģistra – šo noteikumu 6.3.2.1., 6.3.2.2., 6.3.2.3., 6.3.2.4., 6.3.2.6., 6.3.2.8., 6.3.2.9., 6.3.2.10., 6.3.3.1., 6.3.3.2., 6.3.3.3., 6.3.3.5., 7.4.2.1., 7.4.2.2., 7.4.2.4., 9.5.2., 9.5.4., 9.5.7.1., 10.5.2., 10.5.4., 10.5.7.1., 11.6.2., 11.6.4., 11.6.7.1., 14.5.1., 14.5.3. un 14.5.5.1. apakšpunktā minētos datus;
· 21.4. Iekšlietu ministrijas Informācijas centra – šo noteikumu 15.2.2., 15.2.3., 15.2.4., 15.2.5., 15.2.6., 15.2.7., 15.2.8., 15.2.9., 15.2.10. un 15.2.11. apakšpunktā minētos datus.
· 22. Ziņas no informācijas sistēmas saņem:
· 22.1. valsts un pašvaldību institūcijas – šo institūciju funkciju izpildei nepieciešamos datus normatīvajos aktos noteiktajā apjomā;
· 22.2. personas, kurām deleģēta valsts pārvaldes uzdevumu izpilde, – deleģēto uzdevumu izpildei nepieciešamos datus normatīvajos aktos noteiktajā apjomā;
· 22.3. Labklājības ministrija – šo noteikumu 7., 8., 9., 12., 13., 14. un 15. punktā minētos datus normatīvajos aktos noteikto funkciju un uzdevumu izpildei;
· 22.4. Valsts sociālās apdrošināšanas aģentūra, lai nodrošinātu apdrošināšanas atlīdzību, ja noticis nelaimes gadījums darbā, – šo noteikumu 9.1., 9.2.1., 9.2.2., 9.2.5., 9.5.2., 9.5.3., 9.5.4., 9.5.5., 9.5.6., 9.7.1., 9.7.2., 9.7.6., 9.10.1. un 9.12. apakšpunktā minētos datus;
· 22.5. Nodarbinātības valsts aģentūra, lai pārbaudītu bezdarbnieka statusa iegūšanai un saglabāšanai sniegto ziņu patiesumu un darba devējus, kas iesaistīti aktīvo nodarbinātības pasākumu īstenošanā, – šo noteikumu 7.3., 15.2.2., 15.2.5.1. un 15.2.5.2. apakšpunktā un 8. punktā minētos datus.
· 23. Slēdzot vienošanos par informācijas sistēmas izmantošanu, inspekcija tajā ietver:
· 23.1. pušu rekvizītus;
· 23.2. nododamo un saņemamo datu veidu un apjomu, datu apmaiņas kārtību un termiņus;
· 23.3. identifikācijas un autentifikācijas kārtību;
· 23.4. datu drošības un personas datu aizsardzības noteikumus;
· 23.5. informācijas sistēmas pieejamības parametrus;
· 23.6. sadarbspējas tehniskos parametrus;
· 23.7. pušu tiesības, pienākumus un atbildību.
· 24. Informācijas sniedzēji un izmantotāji par sistēmā konstatētajām neprecizitātēm rakstiski informē inspekciju, pievienojot dokumentu, kas pamato nepieciešamību precizēt informāciju.
· 25. Inspekcija saviem darbiniekiem un amatpersonām nodrošina datu ievadi un izgūšanu tiešsaistes režīmā atbilstoši katra iesaistītā darbinieka vai amatpersonas lomai un tiesībām.
· 26. Katru datu apstrādi informācijas sistēmā auditē. Auditācijas pierakstus glabā 24 mēnešus, nodrošinot tiem ierobežotu piekļuvi.
· 27. Informācijas sistēmā uzkrātos personas datus glabā šādā kārtībā:
· 27.1. datus, kas nepieciešami Valsts darba inspekcijas likumā inspekcijai noteiktās funkcijas un uzdevumu izpildei:
· 27.1.1. darba tiesisko attiecību un darba aizsardzības jomas normatīvo aktu prasību ievērošanas uzraudzībai un kontrolei, kā arī statistikas pārskatu sagatavošanai uzkrātos personas datus – divus gadus, pēc tam tos dzēš no informācijas sistēmas;
· 27.1.2. administratīvā procesa lietvedībai darba tiesisko attiecību un darba aizsardzības jomā un arodslimību izmeklēšanai uzkrātos personas datus – piecus gadus, pēc tam tos dzēš no informācijas sistēmas;
· 27.1.3. nelaimes gadījumu darbā izmeklēšanai un vienotai reģistrācijai uzkrātos personas datus – 45 gadus, pēc tam tos dzēš no informācijas sistēmas;
· 27.2. datus par ārējiem lietotājiem glabā līdz dienai, kad saņemts paziņojums par piekļuves tiesību anulēšanu attiecīgajam lietotājam, vai dienai, kad vienošanās par informācijas sistēmas izmantošanu zaudē spēku.
IV. Noslēguma jautājums
· 28. Atzīt par spēku zaudējušiem Ministru kabineta 2009. gada 21. jūlija noteikumus Nr. 798 "Noteikumi par informācijas apmaiņas kārtību, sniegšanas nosacījumiem un prasībām Valsts darba inspekcijas integrētajai sistēmai" (Latvijas Vēstnesis, 2009, 118. nr.; 2011, 44. nr.).

